סדר פסח 2020 הולך להיות אחר. הוא יהיה אינטראקטיבי ברובו, אמוציונלי, טיפה בודד ומאוד לא שגרתי. החג שמסמל חופש, אביביות ופריחה, נחגג השנה בצל משבר הקורונה, הסגר הכפוי והבידוד המבאס אבל לנו יש תרופה שאולי לא תרפא את הקורונה, אבל דפנטלי תרים קצת את המורל.
גם אם אתן חוגגות את ערב החג לבד עם בן או בת הזוג כשהמשפחה קוראת אתכן את ההגדה בזום, אנחנו ממליצות לכן, אפילו מפצירות בכן להתייפייף ולהתגנדר קצת. השבועות האחרונים הפכו את הפיג'מה למדים הרשמיים של כולנו ותודו שנמאס. אז כדי לעשות לכן קצת חשק, חברות המערכת של כלות אורבניות בחרו כל אחת לוק חגיגי שהכי משקף את הסטייל האישי שלה - מאורבני להיפי-שיק, מאלגנטי לסמארט-קז'ואל. תנו לנו לתת לכן השראת סטייל כיפית ואתן כבר תקחו את זה מכאן.
1. לק בגוון פודרה / 2. סטיק סומק למראה קורן וחיוני / 3. חצאית פליסה מקסי בגוון בולט, אלגנטית אבל סופר נוחה / 4. גופייה לבנה איכותית לטאצ' קז'ואלי / 5. שרשרת עם תליון מרובע וחריטה אביבית / 6. כפכפי ניוד נוחים בסגנון קלוע / 7. תיק נשיאה קטן בניוד עם דיטיילז מוזהבים.
1. שרשרת גורמט מלאת נוכחות / 2. טבעת חותם דרמטית / 3. שמלת מיני פליסה / 4. מיולס שחורים בשילוב רשת.